১২) একটি ব্যাপারে আমরা সবার একটু মনোযোগ আকর্ষন করতে চাইছি। সিসিবি শুরু থেকেই লেখালেখির জায়গার আবেশে একটি পরিবারের মতন অবস্থান তৈরিতে সচেষ্ট থেকেছে এর সদস্যদের মধ্যে। ক্যাডেট কলেজের সিনিয়রিটি জুনিয়রিটির অভুতপূর্ব সমন্বয় বজায় রাখার ক্ষেত্রে সিসিবি তার অবস্থান স্পষ্ট করতে চায়। বিভিন্ন তর্ক-বিতর্কে অতীতে অনেক সময়ই অনেক সদস্য এই অনন্য মেলবন্ধনের ব্যত্যয় ঘটিয়েছেন। এরপরেও সবার মিলিত অংশগ্রহণে আমরা আমাদের পরিবারটিকে ক্যাডেটিয় সংস্কৃতির উজ্জ্বল ধারাবাহিকতায় ধরে রাখতে সক্ষম হয়েছি বলেই প্রতীয়মান হয়। যারা নতুন সদস্য হচ্ছেন তাদের প্রতি তাই একটি অনুরোধ থাকবে যেকোন যুক্তি-তর্কের মতবিরোধেও এই সংস্কৃতি ধরে রাখার জন্য। সাম্প্রতিক সময়ে কিছু সদস্যের বিভিন্ন মন্তব্য এবং অবস্থানের বিষয়টি আমাদের নজরে এসেছে। ভবিষ্যতে এইধরণের বালখিল্যতার ক্ষেত্রে সিসিবি কর্তৃপক্ষ কঠোর অবস্থান নেয়ার ব্যপারে সিদ্ধান্ত নিয়েছে। আমরা সিসিবিকে একটি জমাটবদ্ধ আন্তরিক পরিবার হিসেবে দেখতে চাই। দলছুটদের ব্যাপারে তাই এরপর থেকে সবসময়েই কঠোর ব্যবস্থা নেয়া হবে। কেবল ব্লগে নয়, ব্লগের বাইরেও সিসিবি সংশ্লিষ্ট কোন ধরণের অপপ্রচার কিংবা অসদাচারণ নিরুৎসাহিত করতে সংশ্লিষ্টদের প্রতি কঠোর ব্যবস্থা নেয়া হবে।